Zápisnica
zo zasadnutia dňa 17. júna 2020

Prítomní:
Mgr. Eva Bacigalová, predseda komisie 
PaedDr. Mária Barancová, člen komisie
Ing. Petra Kurhajcová, člen komisie
Silvia Pilková, člen komisie
Ing. Hana Turčániová
Emília Kurucová
Mgr. Boris Čechvala, člen komisie
Mgr. Jozef Matúšek, člen komisie
Mgr. et Mgr. Marek Machata, člen komisie

Neprítomní:
Ing. arch. Lucia Štasselová, člen komisie

Hostia:
- prezenčná listina

Program
1. Otvorenie 
2. Návrh všeobecne záväzného nariadenia mestskej časti Bratislava - Ružinov, ktorým sa určujú výšky príspevkov v školách a školských zariadeniach v zriaďovateľskej pôsobnosti mestskej časti Bratislava - Ružinov
3. Záverečný účet a správa o hospodárení Mestskej časti Bratislava - Ružinov za rok 2019
4. Návrh na 2. zmenu rozpočtu mestskej časti Bratislava - Ružinov na rok 2020
5. Rozbor činnosti a hospodárenia Domova dôchodcov za rok 2019
6. Rozbor činnosti a hospodárenia Ružinovského domova seniorov za rok 2019
7. Rôzne

K bodu č. 1

Predseda komisie Mgr. Bacigalová privítala členov na zasadnutí Komisie sociálnych služieb. 

K bodu č. 2
Návrh všeobecne záväzného nariadenia mestskej časti Bratislava - Ružinov, ktorým sa určujú výšky príspevkov v školách a školských zariadeniach v zriaďovateľskej pôsobnosti mestskej časti Bratislava – Ružinov

Materiál predložila Mgr. Ľuboslava Vasilová, vedúca odboru školstva, kultúry a športu. 
Odbor školstva navrhuje nahradiť doteraz platné všeobecne záväzné nariadenie mestskej časti Bratislava - Ružinov č. 7/2019, ktorým sa určujú výšky príspevkov v školách a v školských zariadeniach v zriaďovateľskej pôsobnosti mestskej časti Bratislava - Ružinov novým. Návrh všeobecne záväzného nariadenia mestskej časti Bratislava - Ružinov dáva zriaďovateľovi väčšiu voľnosť pri stanovovaní uvedených príspevkov. Návrh sleduje cieľ zvýšenia zdrojov škôl a školských jedální predovšetkým pre potreby obnovy ich zastaraného a opotrebovaného materiálno-technického vybavenia a udržania kvality poskytovanej stravy prostredníctvom úpravy výšky príspevkov rodičov.
Podľa § 140 ods. 10 zákona č. 245/2008 Z. z. zákona o výchove a vzdelávaní (školského zákona) a o zmene a doplnení niektorých zákonov výšku príspevkov zákonných zástupcov na čiastočnú úhradu nákladov na dieťa materskej školy, žiaka školského klubu detí, stravníka školskej jedálne a na režijné náklady školskej jedálne pri materských a základných školách určuje zriaďovateľ všeobecne záväzným nariadením.
V súvislosti so schválenou zmenou zákona č. 544/2010 Z. z. o dotáciách v pôsobnosti Ministerstva práce, sociálnych vecí a rodiny Slovenskej republiky sa v materských školách od 1. januára 2019 znížili poplatky za stravu detí, ktoré majú jeden rok pred povinnou školskou dochádzkou o dotáciu na podporu výchovy k stravovacím návykom dieťaťa na zabezpečenie
obeda a iného jedla vo výške 1,20 € za deň, v ktorom sa dieťa zúčastnilo na výchovno-vzdelávacom
procese a odobralo stravu. Od 1. septembra 2019 je táto dotácia poskytovaná aj žiakom, ktorí navštevujú základnú školu, pričom sa počas dňa zúčastnili vyučovania a odobrali obed. Školské jedálne pri základných školách a školské jedálne pri materských školách od 1.septembra 2019 poskytujú stravovanie stravníkom na základe zápisného lístka, v ktorom zákonní zástupcovia svojím podpisom odsúhlasia organizáciu režimu a podmienky stravovania v danom stravovacom zariadení.
Ministerstvo školstva, vedy, výskumu a športu Slovenskej republiky s platnosťou od 1. septembra 2019 schválilo a vydalo nové finančné pásma na nákup potravín na jedno jedlo podľa vekových kategórií stravníkov. Na základe informácií vedúcich školských jedální súčasný finančný limit na nákup potravín je nepostačujúci a najmä školským jedálňam pri materských školách nedovoľuje plniť všetky odporúčané kritériá zdravej výživy. Z uvedeného dôvodu odbor školstva odporúča akceptovať a riadiť sa limitmi v 3. finančnom pásme. Rovnako navrhuje 3. finančné pásmo aj pre diétne stravovanie a pre stravovanie športovcov z dôvodu vysokých cien špeciálnych potravín potrebných na prípravu predmetného stravovania.
Rozdiel medzi výškou príspevkov na čiastočnú úhradu nákladov pre deti materských škôl, ktoré majú jeden rok pred povinnou školskou dochádzkou a žiakov základných škôl podľa finančných pásiem a dotáciou 1,20 € za deň uhrádza mestská časť Bratislava – Ružinov ako zriaďovateľ škôl. Uvedené kladie nároky na rozpočet mestskej časti na rok 2020 v predpokladanej výške 100 000 €.
Z dôvodu nárastu nákladov súvisiacich s prípravou a výdajom stravy a prevádzkou školskej kuchyne je potrebné upraviť aj výšku príspevkov na čiastočnú úhradu režijných nákladov na paušálnu sumu 13 €/mesiac pre všetky vekové kategórie stravníkov, a upraviť výšku režijných nákladov pre cudzích stravníkov na reálne náklady, ktoré určí prevádzkovateľ. V prípade, že rodič dieťaťa materskej školy alebo žiaka základnej školy neuhradí dlžnú čiastku za neodhlásenú stravu alebo za neodobratú stravu žiakom v dňoch, keď sa zúčastnil vyučovania, sa výška príspevku na čiastočnú úhradu režijných nákladov zvýši na 20 €/mesiac od mesiaca nasledujúceho po mesiaci, v ktorom vznikol tento dlh.
Odbor školstva navrhuje účinnosť všeobecne záväzného nariadenia od 1. septembra 2020.

Komisia schvaľuje návrh materiálu a navrhuje MZ jeho odsúhlasenie.

Hlasovanie: 9 za, 0 proti, 0 sa zdržalo

K bodu č. 3
Záverečný účet a správa o hospodárení Mestskej časti Bratislava - Ružinov za rok 2019

Materiál predložila Ing. Alena Lehotayová, vedúca odboru ekonomického.
Odbor ekonomický predkladá Miestnemu zastupiteľstvu mestskej časti Bratislava - Ružinov v súlade s § 16 zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov Záverečný účet - výročnú správu o hospodárení mestskej časti Bratislava - Ružinov za rok 2019. Materiál predstavuje súhrnný dokument o výsledkoch hospodárenia Mestskej časti Bratislava - Ružinov, rozpočtových a príspevkových organizácií zriadených mestskou časťou a mestskou časťou založených obchodných spoločností. Predkladaná správa o plnení rozpočtu je vypracovaná na základe podkladov od organizácií mestskej časti a odborov miestneho úradu, ktoré sa podieľali na jeho plnení. 
Súčasťou materiálu je tabuľkový prehľad plnenia rozpočtu, vyhodnotenie plnenia programového rozpočtu, prehľad čerpania rozpočtu rozpočtových organizácií na úseku školstva, prehľad plnenia rozpočtu príspevkových organizácií a rozpočtovej organizácie Domov dôchodcov. 
Prílohou je aj stanovisko audítora a odborné stanovisko miestneho kontrolóra. 
Rozpočet mestskej časti Bratislava - Ružinov na rok 2019 bol: 
1. schválený miestnym zastupiteľstvom uznesením č. 15/II/2019 zo dňa 19. 2. 2019, 
2. upravený 1. zmenou rozpočtu uznesením č. 75/V/2019 zo dňa 25. 6. 2019, 
3. upravený 2. zmenou rozpočtu uznesením č.144/IX/2019 zo dňa 12. 11. 2019. 
Mestská časť do schválenia rozpočtu bola v rozpočtovom provizóriu, kde svoje finančné toky realizovala v zmysle § 11 zákona č. 583/2004 Z. z., podľa ktorého ak do 31. decembra bežného rozpočtového roka nedôjde ku schváleniu rozpočtu na nasledujúci rozpočtový rok, obec musí hospodáriť od 1. januára nasledujúceho rozpočtového roka podľa schváleného rozpočtu predchádzajúceho rozpočtového roka s podmienkou, že limit výdavkov uskutočnených počas rozpočtového provizória v každom mesiaci nesmie prekročiť 1/12 celkových výdavkov schváleného rozpočtu predchádzajúceho rozpočtového roka, t. j. prvého schváleného rozpočtu na príslušný rozpočtový rok bez zmien vykonaných rozpočtovými opatreniami počas príslušného rozpočtového roka. 
Keďže mestská časť realizovala v januári 2019 platby v celkovej výške 1 807 150 € a schválený rozpočet roka 2018 bol vo výške 36 470 325 €, podmienky provizória boli dodržané. 
Výsledok rozpočtového hospodárenia k 31.12.2019 odráža hlavne niekoľko kľúčových trendov v oblasti príjmov a výdavkov. Dosiahnutý rozpočtový prebytok pred úpravou vo výške 1 629 424,36 € je výsledkom spolupôsobenia viacerých faktorov uvedených nižšie. 
Príjmy oproti plánovanému rozpočtu boli plnené nasledovne: 
- bežné príjmy do výšky 39 406 032 €, t. j. 99%, 
- kapitálové príjmy plnenie bolo vo výške 276 873 €, t. j. 61,8%, 
- finančné operácie v sume 2 611 156 €, t. j. 45,8%. 
Výdavky v porovnaní s rozpočtom boli čerpané nasledovne: 
- bežné výdavky vo výške 95,1% 
- kapitálové výdavky vo výške 49,9% 
- finančné operácie vo výške 100% (ide o splátku úveru) 

Výsledok hospodárenia za rok 2019 v celkovej výške 1 629 424,36 € odráža napriek 92 % plneniu príjmov nižšie čerpanie celkových výdavkov na 88,9 %. Saldo bežného rozpočtu vo výške 1 962 826,26 € vyrovnáva záporné saldo kapitálového rozpočtu a vzniknutý rozdiel je dofinancovaný príjmovými finančnými operáciami z fondov mestskej časti. 
Najvýznamnejšie vplyvy na tento stav - príjmy: 
1) bežné príjmy boli plnené do výšky 99 % 
2) kapitálové príjmy boli naplnené len do výšky 61,8 % - nižšie plnenie oproti plánovanému predaju majetku, ako MČ tak aj Magistrátu hl. m. SR Bratislava 
3) finančné operácie zapojené do rozpočtu MČ na 45,8 % z dôvodu nezrealizovania prác, resp. ich presunutie do ďalšieho roka. 
Celkové výdavky mestskej časti vykázali nižšie plnenie – na 88,9 % (v číselnom vyjadrení je to rozdiel 1 916 tis. € oproti plánovaným výdavkom). 
Hlavným dôvodom oproti upravenému rozpočtu je nižšie čerpanie kapitálových výdavkov, len na 50 %. Nerealizované plánované práce boli: 
- rekonštrukcia Požiarnej zbrojnice 
- kúpa osobných áut pre miestny úrad 
- čerpanie na projektovú dokumentáciu (presun do r. 2020) 
- nižšie čerpanie na rekonštrukcie chodníkov, pretože kompletná práca rekonštrukcia ciest bola spoločne realizovaná aj s príslušnými chodníkmi v celkovo lepšie vysúťaženej cene 
- rekonštrukcie detských ihrísk z dôvodu nezverenia pozemkov pod detskými ihriskami (presun do r. 2020, žiadosti sú predložené na magistráte) 
- zateplenie základných škôl na Borodáčovej a Drieňovej – presun do roku 2020 (v tomto čase sú už práce zrealizované). 

Plánované zapojenie finančných prostriedkov z fondov mestskej časti bolo zrealizované len do výšky 45,8%, pretože čerpanie v kapitálových výdavkoch, na ktoré mali byť financie z týchto fondov zapojené, bolo tiež nižšie.

Komisia schvaľuje návrh materiálu a navrhuje MZ jeho odsúhlasenie.

Hlasovanie: 9 za, 0 proti, 0 sa zdržalo

K bodu č. 4
Návrh na 2. zmenu rozpočtu mestskej časti Bratislava - Ružinov na rok 2020

Materiál predložila Ing. Alena Lehotayová, vedúca odboru ekonomického.
Rozpočet mestskej časti Bratislava - Ružinov na rok 2020 bol schválený miestnym zastupiteľstvom uznesením č. 173/XI/2020 zo dňa 04.02.2020. 1. zmena rozpočtu bola prerokovaná na zasadnutí miestneho zastupiteľstva dňa 4.5.2020 a schválená uznesením č. 184/XII/2020. Tento materiál bol zameraný predovšetkým na riešenie situácie spojenej s ochorením COVID-19 zapojením finančných prostriedkov z rozpočtu mestskej časti. 
Mestská časť Bratislava - Ružinov pre pandémiu koronavírusu a jej očakávané ekonomické dopady musí predložiť 2. zmenu rozpočtu. Táto je navrhnutá primárne na riešenie očakávaných ekonomických dopadov po pandémii. Kým v roku 2019 oproti porovnanému obdobiu rástli daňovo-odvodové príjmy o 5,7 %, koronavírus ich stiahne do poklesu o 6,9% . Jedným z hlavných zdrojov príjmu rozpočtu obce je daň z príjmu fyzických osôb. Podieľa sa 32 % na celkových bežných príjmoch obce. Prognóza Inštitútu finančnej politiky z apríla 2020 hovorí o predpokladanom 8 % poklese DPFO, avšak v tomto percentuálnom poklese sú zohľadnené legislatívne opatrenia na zmiernenie vplyvov krízy. Mestská časť upravuje DPFO až o 10 %, v prípade pozitívneho vývoja tohto daňového príjmu v ďalšej zmene rozpočtu bude táto skutočnosť zohľadnená. 
Mestská časť očakáva dotáciu z Integrovaného regionálneho operačného programu v sume 3 mil. € na prestavbu ZŠ Medzilaborecká. Úver, ktorý bol schválený uznesením MZ č. 185/XII/2020, mestská časť plánuje zapojiť do prestavby ZŠ Ostredková celkovo vo výške 2 mil. €. Toto zapojenie je ako v príjmovej tak aj vo výdavkovej časti. 
Návrh 2. zmeny rozpočtu mestskej časti Bratislava - Ružinov zahŕňa : 
V príjmoch 
1) zníženie daňových príjmov 
2) zníženie príjmov z detských jasieľ, materských a základných škôl 
3) zvýšenie decentralizačných dotácií pre základné školy, stavebný úrad 
4) zvýšenie zapojenia z fondov mestskej časti. 
Vo výdavkoch 
bežných 
1) zníženie v kapitolách: verejná správa, ekonomická oblasť, ochrana životného prostredia, kultúra 
2) zvýšenie v kapitolách: vzdelávanie, sociálne zabezpečenie 
kapitálových 
1) zvýšenie v kapitolách: verejné služby, životné prostredie, 
2) zníženie v kapitolách: rekreácia, kultúra. 

Komisia schvaľuje návrh materiálu a navrhuje MZ jeho odsúhlasenie.

Hlasovanie: 9 za, 0 proti, 0 sa zdržalo

K bodu č. 5
Rozbor činnosti a hospodárenia Domova dôchodcov za rok 2019

Materiál predložila poverená riaditeľka Domova dôchodcov PhDr. Mgr. Renáta Knezovič, PhD.
Domov dôchodcov, Pažítková 2, Bratislava, je právnickou osobou zriadenou mestskou časťou Bratislava - Ružinov  na poskytovanie sociálnych služieb. Je rozpočtovou organizáciou s právnou subjektivitou a svojimi príjmami a výdavkami je priamo napojený na rozpočet MČ schválený na rok 2019 uznesením č.5872/XXXIV/2018 so zahrnutím mimorozpočtových zdrojov.
Plnenie ukazovateľov rozpočtu za rok 2019
Príjmy
Na plnenie príjmov má vplyv:
-	obsadenosť miest - počet obyvateľov
-	platby - úhrady za poskytnuté sociálne služby obyvateľom DD:
•	stravovanie
•	ubytovanie
•	zaopatrenie - podľa stupňa odkázanosti
•	ďalšie činnosti
-	poskytovanie opatrovateľskej služby v domácnosti
-	úhrady za stravovanie /obedy/
-	nájomné za ubytovňu
-	úhrady za stravovanie zamestnancov
-	úroky z účtov finančného hospodárenia a vkladov
-	príjmy z mimorozpočtových zdrojov DD – grant
Výdavky
Bežné výdavky - čerpanie 1.965.085,19 €
Stav a pohyb záväzkov a pohľadávok
Konečné zostatky účtov
- Vkladový výdavkový rozpočtový účet/odvedené 3.4.2020/ 47,15 €
- Príjmový účet /odvedené3.4.2020/ 1.030,53 €
• Záväzky voči dodávateľom za rok 2019 boli v lehote splatnosti uhradené v 01/2019 • K sledovanému obdobiu Domov dôchodcov neevidoval žiadne záväzky po lehote splatnosti.
Stav pohľadávok, z toho pohľadávky po lehote splatnosti
Domov dôchodcov k 31.12.2019 vykazuje stav pohľadávok v celkovej výške 20.682,96 €. Z toho pohľadávky voči obyvateľom DD vo výške 14.119,65 € a pohľadávky voči OS 6.563,31€.
Účty časového rozlíšenia nákladov a výnosov
• Náklady budúcich období 5.458,22 €
• Výnosy budúcich období 64.386,18 €

Dňa 31.12.2019 bola vykonaná riadna inventarizácia hmotného a nehmotného majetku, cenín, skladových zásob, fondov a účtov, záväzkov a pohľadávok, cudzieho majetku organizácie, cudzieho majetku v úschove DD, pokladne obyvateľov, finančných prostriedkov na účtoch, depozitoch a vkladných knižiek obyvateľov.

Komisia schvaľuje návrh materiálu a navrhuje MZ jeho odsúhlasenie.

Hlasovanie: 9 za, 0 proti, 0 sa zdržalo

K bodu č. 6
Rozbor činnosti a hospodárenia Ružinovského domova seniorov za rok 2019

Materiál predložila riaditeľka Ružinovského domova seniorov PhDr. Mária Mattovič Straková.
Ružinovský domov seniorov je samostatnou príspevkovou organizáciou s právnou subjektivitou, napojený na rozpočet mestskej časti Bratislava - Ružinov formou príspevku. Je zariadením pre seniorov, poskytuje sociálne služby podľa zákona č. 448/2008 Z. z. o sociálnych službách v znení neskorších predpisov, účinného od 1.1. 2009. Zákon o sociálnych službách upravuje právne vzťahy a podmienky poskytovania sociálnych služieb, ktorých cieľom je podporovať sociálne začlenenie občanov a uspokojovať sociálne potreby ľudí v nepriaznivej sociálnej situácii. 
RDS sídli v dvoch budovách na Sklenárovej ul. č. 14 a Pivonkovej ul. č. 2. 
RDS prevádzkuje denné centrá zriadené mestskou časťou Bratislava -Ružinov. Ide o denné centrá na Páričkovej ul., Na úvrati, Kaštieľskej ul., „POŠEŇ“, ktoré sa nachádza v priestoroch Domu kultúry Ružinov na Ružinovskej ul. a denné centrum na Zimnej ul. č.1. 
Činnosť denných centier je zameraná predovšetkým na záujmovú činnosť a na príjemné strávenie voľného času občanov dôchodkového veku. Podľa potreby členov denných centier je v nich poskytované sociálne poradenstvo. 
V Seniorskom informačnom centre na Zimnej ul. a v Dennom centre Na úvrati zriadil Ružinovský domov seniorov výdajne stravy, kde sa stravuje priemerne 87 dôchodcov mesačne.
Ubytovanie 
Obyvatelia na Sklenárovej ul. č. 14 majú k dispozícii garsónky, ktoré tvorí obytná miestnosť, predsieň, kúpeľňa, WC a lodžia. Od apríla 2015 sa rekonštrukciou aktuálne uvoľnených garsóniek na 5. poschodí na Sklenárovej č. 14, začalo vytvárať postupne oddelenie pre klientov so zníženou mobilitou, pričom v jednej garsónke boli vytvorené 2 lôžka. K 30. decembru 2019 bolo vytvorených 15 dvojlôžkových izieb, (z toho 1 izolačka a 2 izby na dočasné umiestnenie), 10 bezbariérových kúpeľní, miestnosť pre ošetrovateľský personál, sklad, výdajňa stravy a jedáleň. V týchto dvojlôžkových izbách, ktoré sú štandardne vybavené nábytkom a podľa rozhodnutia RÚVZ spĺňajú všetky hygienické štandardy, sú umiestňovaní pôvodní klienti Sklenárovej č. 14, ktorým sa nezvratne zmenil zdravotný stav a sú odkázaní na zvýšenú 24-hodinovú ošetrovateľskú a opatrovateľskú starostlivosť, ktorú im nie je možné poskytnúť v prostredí garsónky. 
Obyvatelia lôžkovej časti na Pivonkovej ul. sú umiestnení v 1, 2 a 3 lôžkových izbách. Súčasťou zariadenia izieb je nočný stolík, šatňová skriňa s nadstavcom, polohovateľná posteľ so zdvíhacím roštom, stôl so stoličkami a umývadlom. Kúpeľne a WC v tomto zariadení sú spoločné a prispôsobené manipulácii s ťažko mobilnými obyvateľmi. Väčšina obyvateľov tejto časti je inkontinentných. 
Stravovanie 
Obyvateľom na Sklenárovej ul. a lôžkovej časti je poskytované stravovanie v zmysle VZN č. 12/2016, zároveň je im daná možnosť pripravovať stravu v bytových jednotkách alebo zakúpiť si obedy v tunajšej stravovacej prevádzke (stupeň odkázanosti II. prípadne III.). 
Stravovacia prevádzka zabezpečuje tiež stravovanie pre dôchodcov - občanov Ružinova a rozváža obedy do výdajní stravy v Seniorskom informačnom centre na Zimnej ul. a v Dennom centre Na úvrati. Ponúka tiež možnosť konzumácie obedov v jedálni RDS, a to aj cez voľné dni. 
Hospodárenie 
V roku 2019 RDS hospodáril podľa schváleného rozpočtu. 
Výnosy hlavnej činnosti 
Tržby za vlastné výkony a tovar RDS mal na rok 2019 plánované tržby za vlastné výkony a tovar vo výške 850 000 €, plnenie za rok 2019 bolo vo výške 866 134,56 €, čo predstavuje 101,9 %.
Tržby za pobyt a poskytované sociálne služby v RDS tvoria najvyššiu položku tržieb (713 846,34 €). 
Druhú najvyššiu položku (150 323,20 €) tvoria tržby za stravu (obedy) pre obyvateľov RDS s II. stupňom odkázanosti, ambulantných stravníkov, za stravu pre výdajňu na Zimnej ul. a výdajňu stravy Na Úvrati. Denne sa v RDS pripravuje priemerne 420 obedov (319 racionálnych, 40 diabetických a 61 žlčníkových).
Príspevok z rozpočtu MČ 
RDS mal na rok 2019 schválený príspevok z rozpočtu mestskej časti na bežné výdavky vo výške 1 170 000 €, skutočnosť k 31.12.2019 bola 1 180 000 €, čo predstavuje plnenie na 100,9 %. Vyššie plnenie bolo z dôvodu poukázania 10 000,00 €, ktoré dostali ako sponzorské Denné centrá.
Kapitálové výdavky boli schválené v sume 130 000 €, čerpanie k 31.12.2019 bolo 129 999,51 €. 
Okrem príspevku z mestskej časti mal RDS na rok 2019 schválenú dotáciu z MPSVaR vo výške 1 118 592 €, čerpanie podľa zmluvy k 31.12.2019 bolo 1 074 446,3 €, čo predstavuje plnenie na 96,1 %. 
Ostatné výnosy 
Ostatné výnosy na rok 2019 boli plánované vo výške 85 000 €. K 31.12.2019 bola skutočnosť vo výške 122 257,42 €, čo predstavuje plnenie na 143,8 %. Rozhodujúcu výšku ostatných výnosov tvoria výnosy z kapitálových transferov zvereného majetku od mestskej časti vo výške odpisov v sume 58 016,14 € a zúčtovanie rezerv – nevyčerpaná dovolenka v sume 39 738,33. Na tomto účte sa účtujú aj preplatky zo zdravotných poisťovní a sociálnej poisťovne a sponzorské.
Náklady 
Pre rok 2019 boli rozpočtované náklady vo výške 3 223 592 €, čerpanie k 31.12.2019 bolo 3 236 583,99 €, čo predstavuje plnenie na 100,4 %.
Kapitálové výdavky 
Kapitálové výdavky z rozpočtu MČ: 
V roku 2019 Ružinovský domov seniorov čerpal finančné prostriedky na kapitálové výdavky v sume 129 999,51 €. V danej sume bol obstaraný plynový kotol, smažiaca panvica, vertikalizačné stojany, motodlaha, pasívny prístroj – Thera Trainer, prevádzkový vozík, klimatizácie a výmena okien so zateplením štítových stien v RDS.
Pohľadávky 
RDS evidoval ku dňu 31.12.2019 
pohľadávky vo výške: 20 786,29 € 
Pohľadávky za odberateľské faktúry boli vysporiadané v mesiaci január 2020. Organizácia eviduje 2 pohľadávky po lehote splatnosti v sume 16 634,89 . Ide o nedoplatky za úhrady za poskytovanie sociálnych služieb, obidvaja obyvatelia majú splátkový kalendár.
Záväzky 
RDS evidoval ku dňu 31.12.2019 záväzky vo výške: 208 579,01 € 
Všetky záväzky sú krátkodobé, boli vysporiadané v mesiaci január 2020, po lehote splatnosti organizácia neeviduje žiadne záväzky.

Komisia schvaľuje návrh materiálu a navrhuje MZ jeho odsúhlasenie.

Hlasovanie: 9 za, 0 proti, 0 sa zdržalo

K bodu č. 7
V bode Rôzne privítala Mgr. Bacigalová Milana Mocku z Jednoty dôchodcov na Slovensku. Pán Mocko v krátkosti oboznámil členov komisie s významom Jednoty dôchodcov. 
Členov komisie informoval, že obvod Bratislava II má spolu 7 organizácií – 5 organizácií v Ružinove a po jednej organizácii vo Vrakuni a v Podunajských Biskupiciach. Cieľom týchto organizácií je využitie spoločných záujmov. Podľa jeho názoru sú priestory v mestskej časti nevyužité a Jednota dôchodcov by rada uvítala možnosť ich využívať. Využiť by mohla aj priestory, v ktorých pôsobia Denné centrá. Od 1. júla patria denné centrá pod mestskú časť. Bolo by vhodné využiť túto zmenu. Denné centrum sa nachádza aj v priestoroch Domu kultúry Ružinov. Členky komisie Pilková a Kurhajcová poprosili pána Mocku, aby sa s požiadavkou na využitie priestorov v dome kultúry Ružinov obrátil na riaditeľku Cultusu. 

Predseda komisie: Mgr. Eva Bacigalová, v.r.
Zapísala: Monika Repášová